François Goerens

De François Goerens, gebuer den 2. August 1915 an der Stad Lëtzebuerg, och do gestuerwen de 7. August 1992, war e lëtzebuergesche Jurist.

Hien huet ënner anerem als Friddensriichter an der Stad Lëtzebuerg geschafft a war eng Zäit laang President vun der Chambre des comptes zu Lëtzebuerg.

De 14. Juni 1969 krut hien eng Nominatioun als Member vum Staatsrot, vun deem hien de 16. November 1979 Vizepresident gouf. Den 20. Juni 1980 gouf hie President vun där Institutioun an ass dat bis den 2. August 1987 bliwwen.

Kategorie:Gebuer 1915
Kategorie:Gestuerwen 1992
Kategorie:Lëtzebuergesch Juristen
Kategorie:Membere vum Staatsrot zu Lëtzebuerg
Kategorie:Presidente vum Staatsrot zu Lëtzebuerg